ประกาศจังหวัดภูเก็ตประกาศจังหวัดภูเก็ตเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุหรือวัตถุอื่นใดที่คล้ายคลึงกับพลุ ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อย หรือกระทำการอย่างใด เพื่อให้พลุหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดภูเก็ตโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดพลุหรือวัตถุอื่นใดที่คล้ายคลึงกับพลุดังนี้๑. พลุ หมายถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วมีเสียงระเบิดดังคล้ายเสียงปืนโดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒. ห้ามมิให้ผู้ใดจุดและปล่อยหรือกระทำการอย่างใด เพื่อให้พลุ หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ในประกาศนี้หรือได้รับการยกเว้นตามประกาศนี้๓. กำหนดระยะเวลาในการจุดและปล่อย๓.๑ ให้กระทำได้ในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษา ๕ ธันวามหาราช และ ๑๒ สิงหามหาราชินีหรืองานเฉลิมพระเกียรติของพระบรมวงศานุวงศ์๓.๒ให้กระทำได้ในวันลอยกระทงซึ่งตรงตามปฏิทินจันทรคติไทย โดยให้จุดและปล่อยในช่วงเวลา๑๙.๐๐ นาฬิกา ถึงเวลา ๐๑.๐๐ นาฬิกา ของวันถัดไป๓.๓ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ธันวาคมของทุกปี โดยให้จุดและปล่อยในช่วงเวลา ๑๙.๐๐ นาฬิกา ถึงเวลา ๐๑.๐๐ นาฬิกาของวันที่ ๑ มกราคมของทุกปี๓.๔ให้กระทำได้ในประเพณีถือศีลกินผัก (กินเจ) ของทุกปี โดยให้จุดและปล่อยดังนี้๓.๔.๑วันรับองค์พระ โดยให้จุดและปล่อยในช่วงเวลา ๑๙.๐๐ นาฬิกา ถึงเวลา ๐๑.๐๐ นาฬิกาของวันถัดไป๓.๔.๒วันที่ศาลเจ้ามีพิธีกรรมช่วงกลางคืน โดยให้จุดและปล่อยในช่วงเวลา ๑๙.๐๐ นาฬิกาถึงเวลา ๐๑.๐๐ นาฬิกา ของวันถัดไป๓.๔.๓วันส่งองค์พระ/วันสุดท้ายของประเพณีถือศีลกินผัก (กินเจ)โดยให้จุดและปล่อยในช่วงเวลา ๑๙.๐๐ นาฬิกา ถึงเวลา ๐๑.๐๐ นาฬิกา ของวันถัดไป๓.๕ให้กระทำได้ในงานเทศกาลหรืองานรื่นเริงที่มีการจัดขึ้นเป็นประจำทุกปีและเคยมีประวัติในการจุดและปล่อยมาก่อน งานประเพณี วัฒนธรรมงานส่งเสริมการท่องเที่ยว ตามที่นายอำเภอแห่งท้องที่เห็นสมควรกระทำได้๓.๖ให้กระทำได้ในงานพระราชพิธีพระราชทานเพลิงพระศพ งานพิธีพระราชทานเพลิงศพในการจุดและปล่อยพลุ หรือวัตถุอื่นใดที่คล้ายคลึงกัน ไม่เกิน ๒๕ นัด๓.๗ให้กระทำได้ในงานฌาปนกิจ ในการจุดและปล่อยพลุ หรือวัตถุอื่นใดที่คล้ายคลึงกันไม่เกิน๓ นัด๓.๘ห้ามจุดและปล่อยพลุ หรือวัตถุอื่นใดที่คล้ายคลึงกันกรณีหากมีการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ในพื้นที่จังหวัด โดยทางเครื่องบินพระที่นั่งโดยให้งดการจุดและปล่อยโดยเด็ดขาด และให้เลื่อนการจุดหรือปล่อยออกไปตามที่นายอำเภอแห่งท้องที่เห็นสมควร๔.ห้ามจุดพลุที่มีขนาดเส้นผ่าศูนย์กลางของท่อเกิน ๕ นิ้ว๕. สถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกับพลุ ขึ้นไปสู่อากาศ๕.๑สถานที่จุดและปล่อยพลุ หรือวัตถุอื่นใดที่คล้ายคลึงกัน ให้กระทำได้ในสถานที่ราชการหน่วยงานของรัฐ เอกชน ตามที่นายอำเภอแห่งท้องที่พิจารณาอนุญาต๕.๒สถานที่จุดและปล่อยพลุ หรือวัตถุอื่นใดที่คล้ายคลึงกันต้องไม่อยู่บริเวณใกล้เคียงกับสถานีบริการน้ำมันในระยะ ๕๐๐ เมตร โรงพยาบาลในระยะ๕๐๐ เมตร๕.๓พื้นที่เฝ้าระวังพิเศษระดับ ๑ (พื้นที่สีแดง) คือบริเวณแนวขึ้น - ลง สนามบินที่อยู่ห่างจากทางขึ้น - ลงของเครื่องบินห่างข้างละ ๔.๖ กิโลเมตร เป็นระยะทางยาว๑๕ กิโลเมตร จากหัวทางวิ่งทั้ง ๒ ด้าน ตามประกาศกระทรวงคมนาคม เรื่องกำหนดเขตบริเวณใกล้เคียงสนามบินภูเก็ต จังหวัดภูเก็ตเป็นเขตปลอดภัยในการเดินอากาศพ.ศ. ๒๕๔๐ ห้ามมีการจุดและปล่อยโดยเด็ดขาด๖. มาตรการในการป้องกันมิให้มีการเล่นการพนัน๖.๑ห้ามจัดให้มีการพนันขันต่อในการจุดและปล่อยพลุหรือวัตถุอื่นใดที่คล้ายคลึงกันโดยเด็ดขาด๖.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมาย สัญลักษณ์อื่นใดหรือกระทำการอื่นใดอันเป็นข้อชี้ขาดให้แพ้ชนะกัน๖.๓ห้ามปิดกั้นถนนสาธารณะ หรือสถานที่เข้าสู่บริเวณงาน หรือสถานที่จัดงาน๗.มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๗.๑ ห้ามผู้ใดจำหน่ายพลุหรือวัตถุอื่นใดที่คล้ายคลึงกันในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาตให้ค้าซึ่งดอกไม้เพลิง๗.๒พลุที่นำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่ง หรือนำเข้าซึ่งดอกไม้เพลิง(ป.๒) หรือได้รับอนุญาตให้ทำ หรือค้าซึ่งดอกไม้เพลิง (ป.๕)๗.๓ให้ผู้รับอนุญาตจัดให้มีผู้ประสานงานการจุดและปล่อยพลุหรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบินและอำเภอก่อนการจุดและปล่อยในวันเวลาที่ได้รับอนุญาต และให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินภูเก็ตและอำเภอทราบเมื่อเสร็จสิ้นการจุดและปล่อย๗.๔ การจุดและปล่อยพลุหรือวัตถุอื่นใดที่คล้ายคลึงกันต้องยื่นขออนุญาตล่วงหน้าก่อนวันจุดและปล่อยไม่น้อยกว่า ๑๕ วัน๘.ผู้ใดกระทำการจุดและปล่อยโดยไม่ได้รับอนุญาต หรือกระทำการนอกสถานที่ที่ได้รับอนุญาต หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปี หรือปรับไม่เกินหกหมื่นบาท หรือทั้งจำทั้งปรับ ตามข้อ ๕ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายน พุทธศักราช๒๕๕๙๙. ผู้ได้รับอนุญาตตามประกาศนี้ไม่ถือเป็นเหตุให้พ้นผิด หากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชน หรือประชาชน๑๐.[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๔กันยายน พ.ศ. ๒๕๕๙จำเริญ ทิพญพงศ์ธาดาผู้ว่าราชการจังหวัดภูเก็ตชนิกา/ปริยานุช/จัดทำ๒๑ ตุลาคม ๒๕๕๙นุสรา/ตรวจ๖ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๒๔๑ ง/หน้า ๑๖/๑๙ ตุลาคม ๒๕๕๙